रायगढ़ 16 सितंबर 2018। छत्तीसगढ़ पंचायत नगरीय निकाय शिक्षक संघ रायगढ द्वारा जिला स्तरीय मांग सह आभार सम्मेलन खरसिया के सरस्वती शिशु मंदिर शालेय प्रांगण में आज सम्पन्न हुआ। संघ के प्रान्तीय निर्णय पर संविलियन प्राप्ति के लिए आभार एवं संविलियन में जो कमी रह गया है उसके लिए मांग प्रस्तुत करने के उद्देश्य से यह आयोजन किया गया। इस कार्यक्रम के मुख्य अतिथि श्रीमती सुनीति सत्यानंद राठिया संसदीय सचिव छ ग शासन, अध्यक्षता ओपी चौधरी पूर्व आई ए एस,विशिष्ट अतिथि श्रीमती केराबाई मनहर विधायक सारंगढ़, नरेश पटेल उपाध्यक्ष जिप रायगढ, श्रीमती मिनाक्षी पालू राठौर, श्रीमती उत्तरा राय जिप सदस्य, कमल गर्ग अध्यक्ष नगर पालिका परिषद खरसिया, छेदुराम राम राठिया आदि थे। कार्यक्रम का शुभारभ मां सरस्वती की पूजा अर्चना वंदना से किया गया। स्वागत भाषण व संविलियन में शेष बचे मुद्दो को संघ के जिलाध्यक्ष गिरजा शंकर शुक्ला द्वारा रखा गया।